****

**REPUBLIKA HRVATSKA**

**ŠIBENSKO-KNINSKA ŽUPANIJA**

****

**GRAD DRNIŠ**

**GRADSKO VIJEĆE**

KLASA: 024-01/24-10/2

URBROJ: 2182-6-24-02

Drniš, 27. veljače 2024. godine

**Z A P I S N I K**

sa 18. sjednice Gradskog vijeća Grada Drniša, održane dana 27. veljače 2024. godine, u velikoj gradskoj vijećnici, s početkom u 18,00 sati.

**Nazočni članovi vijeća:**

Tomislav Dželalija, Ante Pleadin, Antonija Vatavuk, Dragan Radeljak, Zrinka Vukušić, Petar Abramac, Ana Mrđen, Marin Barišić, Vlatka Duilo, Ante Galić, Ivica Kosor, Bosiljka Janjić, Anđelka Barišić, Joško Nedoklan (14)

**Ostali nazočni:**

Josip Begonja, Marija Lovrić, Šime Cigić, Danijela Drezga, Niveska Vlaić, Jure Džaja, Davor Čupić, Davor Gaurina,

**Zapisničar**: Ivana Lacić

**Tomislav Dželalija** – pozdravljam nazočne.

Utvrđujem da je na 18. sjednici Gradskog vijeća od ukupno 14 vijećnika nazočno 14 vijećnika, te da postoji kvorum za valjano odlučivanje.

Prelazimo na potvrdu zapisnika sa 17. sjednice Gradskog vijeća Grada Drniša.

**Zapisnik sa 17. sjednice Gradskog vijeća je usvojen sa**

**13 (trinaest) glasova ZA i**

**1 (jedan) glas SUZDRŽAN**

**te se većinom glasova**

**PRIHVAĆA**

**Vijećnička pitanja:**

**Ivica Kosor** – moje prvo pitanje, kad će se popraviti ogradni zid kod Pravoslavne crkve u centru Drnišu. Ispod zida je bilo nekoliko parkirnih mjesta, a znamo kako je u Drnišu sa parkirnim mjestima. Sad smo izgubili i tih nekoliko, mislim četiri parkirna mjesta. Zanima me, hoće li se i kada, i tko će popraviti taj ogradni zid.

Drugo pitanje, tiče se Drniškog krnjevala. Po meni, ove godine toliko sam nekako bio sjetan, bilo je ružno vrijeme, svi koji to volimo, bili smo depresivni, vidjeli smo na što je spao taj Drniški krnjeval. Da podsjetim, to je tradicija i povijest Grada Drniša još od 1780. godine, i jedna je od najdugovječnijih kulturno turističkih manifestacija Grada Drniša. Ali, vidimo, da iz godine u godinu krnjeval okuplja sve manje i manje maškara i sve manje naših stanovnika.

Jednostavno, kao da nikoga nije briga.

Mene zanima, gospodine gradonačelniče, što vi činite na neki način da se taj trend zaustavi. Ono što mi bode oči, moram vam to reći, poslali smo nekakvu poruku, po meni, glupu, podcjenjivačku, da je prva nagrada 80 eura, druga 60 eura, treća 50 Eura. Mislim da je to ispod svake razine. Čini mi se da je to bilo i lani. Kažem, imam osjećaj da to radimo samo da odradimo, jednostavno, vidi se da to niti iz bliza nije ono što bi moglo biti.

**Josip Begonja –** kad će se popraviti ogradni zid kod pravoslavne crkve koji se urušio kod samog „kantuna“. To je vlasništvo Pravoslavne crkve, nije Grada. Službe Grada, komunalni redar, izišli su, napravili zapisnik, fotodokumentaciju. Obavještena je uprava Pravoslavne crkve u Šibeniku. Njihov svećenik, nadležan za naše područje, je mene kontaktirao. Prvi korak koji tamo treba napraviti su uvjeti konzervatora. To pripada zaštićenom kulturnom dobru. Taj zid se ne može „zakrpati“. Korijenje stabala je godinama „guralo“ taj zid. Tamo se vidi da nema niti „žlica cimenta“, tamo je rađen malte ne suhozid.

Ono što smo mi napravili da zaštitimo taj dio da ne bi došlo do daljnjeg rušenja, da netko ne bi udario autom, ili da ne padne po nekom od prolazniku, mi kao Grad, sukladno našim financijskim mogućnostima ćemo sudjelovati kao što sudjelujemo bilo gdje, ali malo je specifično što je to zaštićeno, u nadležnosti konzervatora.

Ja sam svećenika uputio kod g. Glavaša, koji daje određene uvjete kod kojim se to može sanirati. Mislim da se on mora sanirati, ali to će struka kazati, u cijeloj svojoj dužini.

Što se tiče drugog pitanja, krnjeval, mislim da je slabija posjećenost bila vrijeme, kiša koja je padala taj dan. Nekoliko dana prije, bile su male maškare, djeca iz našeg Dječjeg vrtića, koja su bile poprilično dobro posjećene. I jedan manji dio djece je također sudjelovalo na tzv seniorskim maškarama.

Grad osigura novac, ali organizator krnjevala nije Grad nego Turistička zajednica. Mi ne određujemo koliko će biti koja nagrada, nego nama predlaže direktorica Turističke zajednice ako nema dostatno sredstava da joj pomognemo financijski. Te nagrade, što se mene tiče mogle su biti, i 200, 300 eura. Ne bi se desilo ništa financijski, strašan pritisak na proračun Grada, ali ne možemo mi nametati nekome što će napraviti.

Ja smatram, još jednom, uz te male nagrade koje bi trebale zaista biti veće, da je vrijeme utjecalo na relativno slabiju posjećenost, jer znamo, kad kiša nije, i kad je hladnije, da ljudi iziđu vani.

Što se tiče maškaranih skupina, koliko ih je bilo, četiri, pet, one koje su bile, po mom skromnom mišljenju su bile dobre, zabavne.

**Ivica Kosor –** od tih sredstava skupina ne može niti piće popiti.

Ja to govorim iz razloga, što je 2012. godine, prva nagrada bila tisuću kuna, druga nagrada je bila sedamsto kuna, treća nagrada petsto kuna. Sad ste stavili prva nagrada šesto kuna, ….

**Josip Begonja** – nismo mi stavili.

**Ivica Kosor** – a čija je Turistička zajednica.

**Josip Begonja –** nije dio Gradske uprave.

**Ivica Kosor -** a možete li vi narediti.

Znači ne možemo ništa narediti, jednostavno ne možemo, nije u našoj nadležnosti, ne mogu, pa šta je to. Nemojte me krivo shvatiti, sve se može kad se hoće.

Ali prije dvanaest godina, sve je poskupilo. Tradiciju koju smo imali, jednu zdravu tradiciju koja ima svoju povijest, ajmo je nekako organizacijski dignuti na viši nivo, a ne, neka se samo odradi, koga briga. To me počelo smetati. Nemamo pojma za turnir Sv. Roka, nemamo za advent, nemamo, za ništa nemamo, za ništa nam nije stalo. To je ono što me smeta. Imao sam tu potrebu reći, znam da nitko neće ići za nagradu, ali, koju smo poruku poslali. Sa šesto kuna, a 2012. tisuću kuna.

**Josip Begonja –** nisam mislio odgovarati na ovo g. Kosoru, neću ga pitali koliki je njegov doprinos organizaciji krnjevala, vjerojatno puno veći nego moj, ali neke stvari ste ovdje netočno iznijeli. Ne može ovo, ne može ono. Nismo li kupili kućice za advent, jeli ove godine bio advent. Što se tiče sv. Roka, Grad osigurava sredstva za organizaciju, za nagrade. Nije to mali novac. Ali Grad nije sportski klub koji će to provesti. Ista stvar je ovdje kod ovih nagrada. Da bi znali koji se status naše Turističke zajednice bilo bi dobro pročitati taj zakon.

**Vlatka Duilo –** imam gospodine gradonačelniče, dva u jedno pitanje.

Ovih dana je objavljeno da je Grad Drniš zajedno s sedamdesetak drugih prijavitelja potpisao ugovor za provedbu projekta ZAŽELI kojemu je Gradu Drnišu dodijeljeno milijun i četiristo osamdeset pet tisuća eura. Osim Grada javile su se i naše dvije udruge, od kojih je jedna također prošla, a izgledno je da će i druga. Zapošljavamo, znači, Grad i te dvije udruge 50 geronto domaćica, koje bi trebale skrbiti za oko 300 korisnika u naredne tri godine.

Moja pitanja su - hoćemo li imati dovoljno zainteresiranihosoba, žena, starosti 5o i plus godina koje će se javiti za posao geronto domaćica uzimajući u obzir da i susjedne općine također provode ove projekte.

Poznato mi je da Centar za starije osobe koji se mora izgraditi do sredine 2026. godine će uz institucionalnu skrb pružati i vaninstitucionalnu skrb gdje će biti angažirano sveukupno oko pedesetak geronto domaćica,

Kako će se vremenski preklapati provedba projekta ZAŽELI s početkom rada Centra, hoćemo li za potrebe Centra moći pronaći dovoljan broj goronto domaćica jer će postojeće u to vrijeme biti angažirane još uvijek na projektu programa ZAŽELI koji traje tri godine.

**Josip Begonja –** pitanja su vrlo životna.Ja se nadam, s obzirom da su uvjeti ovoga natječajau odnosu na prethodne, geronto domaćice pedeset plus godina, iznimno, ako ih nema dovoljno te životne dobi, da onda može biti i mlađi. I prvi put se uvodi da može biti i geronto domaćin. Ne samo žene, nego i muškarci koji imaju interes za to. Mislim da su se i kriteriji korisnika promijenili. Da su uveli tzv. dohodovni cenzus. Mi ćemo sutra objaviti na web stranici javni poziv za potencijalne korisnike, ali i javni poziv za gerento domaćice da se prijave. U ovom trenutku, prema ovoj odluci o financiranju, ja sam vidio da je jedna naša udruga, a ova druga će vjerojatno uskoro biti, prošla kao i mi, prošla je i susjedna općina Promina, a prije toga je prošla i općina Unešić, a proći će i općina Ružić.

Kad se uzme u obzir cijeli taj broj gheronto domaćica, to i nije baš mala brojka.

Međutim, ovo drugo pitanje koje ste postavili je ono koje me na neki način malo više brine, jer jedan projekt neće završiti, a naš projekat Centra bi trebao početi.

Ako ne bude zainteresiranih, ili ako ne bude mogućnosti sa našega Zavoda, sa našega područja, to je javni natječaj, mogu se javiti iz susjednih općina, iz susjednih gradova.

Mislim da ćemo mi to riješiti, da je to „slatka briga“.

**Tomislav Dželalija –** vezano za međužupanijski linijski prijevozDrniš – Split, upoznati smo da Promet Split traži povećanje financijskih sredstava, ono što će vjerojatno rezultirati smanjenjem broja linija.

Ono što me zanima, što se podrazumijeva od strane Grada i županije Šibensko – kninske**, s** obzirom da se radi o međužupanijskom prijevozu.

Drugo pitanje, ponukan pitanjem gospodina vijećnika Ivice Kosora, zamolio bih vas da nam u pisanom obliku dostavite vezano za Turističku zajednicu Drniš financijski pregled utroška sredstava iz Proračuna Grada Drniša za 2022., 2023. i Plan za 2024. godinu, da mi kao vijećnici vidimo gdje se troše ta sredstva. Da li su ta sredstva dostatna šta se izdvajaju ili su nedostatna.

**Josip Begonja –** vezano za pismeni odgovor, to ćete, naravno dobiti.

Mi u Gradskoj upravi imamo preslike, samo što nemamo ovjerene, pa ću ja zatražiti od gđe Menđušić, da nam to dostavi. Ona u svojim izvješćima taksativno navede gdje taj novac odlazi. Pogotovo što mi možemo pitati samo za onaj novac koji mi dajemo. Drugi novac koji ona dobiva kroz donacije iz drugih izvora, je nešto što je u nadležnosti Skupštine i vijeća Turističke zajednice.

Što se tiče Prometa, situacija je ovakva. Mnogi od vas su bili vijećnici u prethodnom sazivu, naime, Promet Split je negdje 2019. godine, zatražio subvencioniranje cijene karte Drniš – Split od nas i cijene karte Split – Ružić. U to vrijem je Promet Split imao sedam linija iz Drniša prema Splitu, i osam linija iz Splita prema Drnišu, s tim da je ta osma linija bila večernja i vozač, osoba s našeg područja je ostajao ovdje noćiti i ujutro prvu liniju ujutro u pet sati vozio za Split.

Mi smo imali nekoliko razgovora sa tadašnjim direktorom Prometa, po pitanju može li se što napraviti da oni dignu cijenu karte. Nelogično je da kartaDrniš – Šibenik bude skupljanego iz Drniša do Splita.

Međutim, njima je njihova županija subvencionirala do granica Splitsko-dalmatinske županije cijenu prijevoza. Kad je došla obavijest prije nekoliko tjedana nama od novog direktora da bi po njihovom novom izračunu, a to još nije usvojeno, treba ga usvojiti Skupština tog trgovačkog društva, sa 21500 ili 21600 eura godišnje, nama bi ta cijena došla na 89 tisuća eura. Jednako tako bi se povećalo izdatak i Općini Ružić. Možda bi mi i mogli ovaj izdatak podnijeti, ne znam kako bi Općina Ružić s obzirom na druge izdatke koje još ima.

Mi smo pozvali na zajednički sastanak ovdje u Drnišu župana Marka Jelića i njegovog zamjenika g. Vukmirovića, pitali smo ga što Županija može napraviti da mi kao Grad a posebno Općina Ružić ovaj financijski teret može podnijeti. Ali, da se pri tome ne desi redukcija broja linija.

Nekad je bilo sedam, sada šest. Odgovor je bio površan.

Ugasiti nekom sitnom, ali to mora ići na rebalans županijskog proračuna, sa nekom sitnom intervencijom, ali ne može obećati iznos, je li to pet ili šest tisuća eura jednokratno, ili što već je. Jedna od opcija je bila ta da kad se javni linijski prijevoz ustanovi, mislim da je natječaj u tijeku ili je završen, da bi se moglo organizirati do Crivaca. Do granice susjedne općine. Onda bi se radio prekrcaj u Crivacu.

Mi smo zaključili slijedeće, da ćemo obaviti razgovor, ja i kolega Durdov sa novim direktorom Prometa Split. Ja sam pokušao nešto drugačije, doći do gradonačelnika Puljka, ali to baš nije dalo neke rezultate. Da vidimo može li ta cijena koju su oni kalkulativno izbacili, znam da nema vozača, znam da se najveći broj putnika njima puni i prazni na području Splitsko-dalmatinske županije, od Crivaca, posebno, Muća pa dolje prema Splitu. Ali statistike iz 2019. su bile da je na jednoj liniji u prosjeku devet putnika iz Drniša. Sad sedam.

Mi bi možda mogli sa četiri, pet linija, ili pet prema Splitu, ili pet, šest iz Splita, međutim, Općina Ružić, ionako su im smanjili.

Što će biti ishod, nakon razgovora sa direktorom Prometa, mi ćemo ponovno sa županom razgovarati. Znam da se subvencioniraju neke linije brodske za otoke, ali, možda je stanje u jednom dijelu Dalmatinske zagore gore nego na otocima. Treba gledati stvari malo i drugačije. Jer, ako bi se ukinula linija prema Splitu, ne bi bilo dobro. S druge strane, pitanje naše fiskalne mogućnosti, možemo li mi to sami, kažem još jednom, možda mi naš dio i možemo, Općina Ružić nisam baš siguran da će moći u ukupnom iznosu s obzirom na njihov Proračun.

**Josip Begonja –** imam jednu informaciju.

Poznato vam je da mi uz Proračun donosimo Program gradnje komunalne infrastrukture za narednu godinu. Kao što smo ga donijeli u prosincu prošle godine. U to vrijeme je Vlada Republike Hrvatske na prijedlog Ministarstva mora, prometa i infrastrukture donijela zaključak. Riječ je o dvadesetak nerazvrstanih cesta od kojih je jedna na našem području. U duljini od 900 metara. Riječ je o naselju Biočić, na potezu Bure – Paklari. Da se to od strane Hrvatskih cesta treba urediti. Čitajući više puta taj Zaključak, iz njega se nigdje ne vidi obveza jedinice lokalne samouprave u financijskom smislu. Početkom ove godine ja sam dobio Nacrt sporazuma od gđe Irene Mudronja. S istim sam upoznao vijećnicu gđu Janjić, obišli smo trasu. Bila je gđa Janjić, bili su predstavnici Hrvatskih cesta, predstavnici našeg upravnog odjela. Došao je Sporazum, potpisan od strane g. Škorića, traži se da potpiše i Grad. A u tom Sporazumu piše da Grad preuzima na sebe, iako je Mjesni odbor Biočić se ponudio za puno toga da će sami riješiti svojim snagama, … rješavanje svih eventualno imovinsko pravnih odnosa, financirati i izvesti pripremne radove koji nisu dio ugovornog troškovnika, taj ugovorni troškovnik ja nisam vidio.

I gđa Janjić je tražila da vidi troškovnik, nije ga dobila.

U mail komunikaciji između mene i tehničke direktorice gđe Mudronja, tražio sam da mi pojasni što je to što je obveza Grada. I da mi znamo koliko će nas to koštati. To u ovom Sporazumu ne piše.

Navedeno je … ukupna vrijednost radova procjenjuje se na četiri do pet tisuća eura. To je procjena. Službeno smo zatražili ponudu. Najniža ponuda je 21.951 € s PDV-om.

Mi tih novaca nemamo.

U našem Programu gradnje postoji uređenje potpornog zida u Miočiću.

Što bi mi jedino mogli da idemo u izmjenu i dopunu ovoga Programa i da se, primjera radi, uz suglasnost Mjesnog odbora Miočić, ne ide na ovaj potporni zid, nego da damo taj novac za sufinanciranje ove dionice nerazvrstane ceste od 900 metara, s tim da mi ne znamo koliko to uopće košta. Troškovnik od Hrvatskih cesta Grad nije dobio. Gospođa Bosiljka je isto tražila ispred Mjesnog odbora, nisu ga dali, ili ga još uvijek nemaju.

Ja sam samo htio ukazati na nešto što ja sukladno Zakonu o fiskalnoj odgovornosti potpisati ne mogu. Na bjanko, a da ne znam što će to sutra Grad koštati. Drugo, toga nema u Programu gradnje komunalne infrastrukture.

**Bosiljka Janjić –** ja bih sve potvrdila što je gradonačelnik rekao.

Ono što su mi prvo rekli je da se trebaju imovinsko pravni odnosi srediti. Stručne službe su izvadile sve snimke, posjedovne listove, vlasničke listove. Svakog vlasnika sam kontaktirala. To je put koji postoji sto godina, nitko neće praviti probleme.

U obilasku, one suhozide koji smetaju, ja sam rekla da ću ja to odraditi sa svojim osamdesetogodišnjacima. Pitala sam zašto terete lokalnu zajednicu, ako su se Hrvatske ceste obvezale da će oni u dužini od 900 metara kroz selo, to je meni lutrija, nisam to niti očekivala, sad ja inzistiram na tom troškovniku.

Niti slučajno neću odustati od potpornog zida, da bi se ovdje financiralo.

Sa potpredsjednicom Vlade sam nekidan bila u Kninu, inzistiram na troškovniku.

Sutra ponovno idem u hrvatske ceste da mi dadu troškovnik.

**Tomislav Dželalija** - za današnju sjednicu predložen je slijedeći

**D n e v n i r e d**

1. Prijedlog Zaključka o prihvaćanju Izvješća o izvršenju Plana djelovanja u području prirodnih nepogoda za 2023. godinu– predlagatelj: Gradonačelnik,

2. Prijedlog Programa korištenja sredstava ostvarenih od naknade za promjenu namjene i raspolaganja poljoprivrednim zemljištem u vlasništvu Republike Hrvatske na području Grada Drniša za 2024. godinu – predlagatelj: Gradonačelnik,

3. Prijedlog Programa utroška sredstava šumskog doprinosa za 2024. godinu- predlagatelj: Gradonačelnik,

4. Prijedlog Zaključka o prihvaćanju Izvješća o izvršenju Programa korištenja sredstava naknade za zadržavanje nezakonito izgrađenih zgrada u prostoru na području Grada Drniša za 2023. godinu - predlagatelj: Gradonačelnik,

5. Prijedlog Zaključka o prihvaćanju Izvješća o izvršenju Plana utroška sredstava prihoda od prodaje kuća i stanova u vlasništvu RH za 2023. godinu - predlagatelj: Gradonačelnik,

6. Prijedlog Zaključka o usvajanju Izvješća o radu Gradskog muzeja Drniš za 2023. godinu – predlagatelj: Gradonačelnik,

7. Prijedlog Zaključka o usvajanju Izvješća o radu Pučkog otvorenog učilišta Drniš za 2023.godinu – predlagatelj: Gradonačelnik,

8. Prijedlog Zaključka o usvajanju Izvješća o radu Narodne knjižnica Drniš za 2023.godinu – predlagatelj: Gradonačelnik,

9. Prijedlog Zaključka o usvajanju Godišnjeg izvješća o radu Javne vatrogasne postrojbe Grada Drniša za 2023.godinu – predlagatelj: Gradonačelnik,

10. Prijedlog Zaključka o usvajanju Financijskog izvješća Javne vatrogasne postrojbe Grada Drniša za 2023.godinu – predlagatelj: Gradonačelnik,

11. Prijedlog Odluke o davanju suglasnosti Gradonačelniku Grada Drniša za sklapanje ugovora o nabavi radova, u sklopu predmeta nabave: Radovi iskopa i prijevoz na području Grada Drniša JN 10/24. – predlagatelj: Gradonačelnik,

12. Prijedlog Odluke o davanju suglasnosti Gradonačelniku Grada Drniša za pokretanje postupka javne nabave i sklapanje ugovora o nabavi radova – “Radovi na uređenju NC Donji Matići u naselju Trbounje” predlagatelj: Gradonačelnik,

13. Prijedlog Odluke o davanju suglasnosti Gradonačelniku Grada Drniša za pokretanje postupka javne nabave i sklapanje ugovora o nabavi roba – “Modernizacija javne rasvjete LED tehnologijom na području Grada Drniša” predlagatelj: Gradonačelnik,

14. Prijedlog Odluke o davanju suglasnosti Gradonačelniku Grada Drniša za pokretanje postupka javne nabave i sklapanje ugovora o nabavi radova – “Radovi na održavanju nerazvrstanih cesta na području Grada Drniša” predlagatelj: Gradonačelnik,

15. Prijedlog Odluke o davanju suglasnosti Gradonačelniku Grada Drniša za pokretanje postupka javne nabave i sklapanje ugovora o nabavi roba – “Nabava materijala za održavanje javne rasvjete na području Grada Drniša” predlagatelj: Gradonačelnik,

16. Prijedlog Odluke o davanju suglasnosti Gradonačelniku Grada Drniša za pokretanje postupka javne nabave i sklapanje ugovora o nabavi usluga – “Veterinarsko-higijeničarski poslovi na području Grada Drniša” predlagatelj: Gradonačelnik,

17. Prijedlog Odluke o davanju suglasnosti Gradonačelniku Grada Drniša za pokretanje postupka javne nabave i sklapanje ugovora o nabavi usluga – “Geodetske usluge” predlagatelj: Gradonačelnik,

18. Prijedlog Odluke o davanju suglasnosti Gradonačelniku Grada Drniša za pokretanje postupka javne nabave i sklapanje ugovora o nabavi radova – “Radovi na uređenju NC u naselju Biočić” (potporni zid) predlagatelj: Gradonačelnik,

19. Prijedlog Odluke o davanju suglasnosti Gradonačelniku Grada Drniša za sklapanje ugovora o jednostavnoj nabavi– “Nabava novog servera” predlagatelj: Gradonačelnik,

20. Prijedlog Zaključka o primanju na znanje Izvješća Gradonačelnika o radu za razdoblje srpanj-prosinac 2023. godine –predlagatelj: Gradonačelnik.

**Dnevni red je usvojen sa**

**14 (četrnaest) glasova ZA**

**te se jednoglasno**

**PRIHVAĆA**

**Tomislav Dželalija** – predlažem da objedinimo rasprave pod točkama 2., 3., 4. i 5 , a glasovanje da bude pojedinačno, također za točke 6.,7., 8. i 9., zatim za točke 13.,14., 15., 16. i 17., zajednička rasprava, a pojedinačno glasovanje.

Predloženo se usvaja sa

**14 (četrnaest) glasova ZA**

**te se jednoglasno**

**PRIHVAĆA**

**AD-1/**

**Marija Lovrić** – ukratko upoznaje nazočne sa Izvješće o izvršenju Plana djelovanja.

Bez primjedbi, **Izvješće o izvršenju Plana djelovanja u području prirodnih nepogoda za 2023. godinu,** usvaja se sa

**14 (četrnaest) glasova ZA,**

**te se jednoglasno**

**PRIHVAĆA**

**AD-2/**

**Marija Lovrić –** ukratko upoznaje nazočne sa Programom korištenja sredstava ostvarenih od naknade za promjenu namjene i raspolaganja poljoprivrednim zemljištem u vlasništvu republike Hrvatske na području Grada Drniša za 2024. godinu.

**AD-3/**

**Marija Lovrić –** ukratko upoznaje nazočne sa Programom utroška sredstava šumskog doprinosa za 2024. godinu.

**AD-4/**

**Josip Begonja –** ukratko upoznaje nazočne sa Izvješćem o izvršenju Programa korištenja sredstava naknade za zadržavanje nezakonito izgrađenih zgrada u prostoru na području Grada Drniša za 2023. godinu.

**AD-5/**

**Josip Begonja –** ukratko upoznaje nazočne sa Izvješćem o izvršenju Plana utroška sredstava prihoda od prodaje kuća i stanova u vlasništvu RH za 2023. godinu.

Bez primjedbi, **Prijedlog programa korištenja sredstava ostvarenih od naknade promjenu namjene i raspolaganja poljoprivrednim zemljištem u vlasništvu Republike Hrvatske na području Grada Drniša za 2024. godinu,** usvaja se sa

**14 (četrnaest) glasova ZA,**

**te se jednoglasno**

**PRIHVAĆA**

Bez primjedbi, **Prijedlog programa utroška sredstava šumskog doprinosa za 2024. godinu,** usvaja se sa

**14 (četrnaest) glasova ZA,**

**te se jednoglasno**

**PRIHVAĆA**

Bez primjedbi, **Prijedlog Zaključka o prihvaćanju Izvješća o izvršenju Programa korištenja sredstava naknade za zadržavanje nezakonito izgrađenih zgrada u prostoru na području Grada Drniša za 2023. godinu,** usvaja se sa

**14 (četrnaest) glasova ZA,**

**te se jednoglasno**

**PRIHVAĆA**

Bez primjedbi, **prijedlog Zaključka o prihvaćanju Izvješća o izvršenju Plana utroška sredstava prihoda od prodaje kuća i stanova u vlasništvu RH za 2023. godinu,** usvaja se sa

**14 (četrnaest) glasova ZA,**

**te se jednoglasno**

**PRIHVAĆA**

**AD-6/**

**Davor Gaurina –** ukratko upoznaje nazočne sa Izvješćem o radu Gradskog muzeja Drniš za 2023. godinu.

**AD-7/**

**Davor Čupić** – ukratko upoznaje nazočne sa Izvješćem o radu Pučkog otvorenog učilišta Drniš za 2023. godinu. ,

**AD-8/**

**Danijela Drezga-** ukratko upoznaje nazočne sa Izvješćem o radu Narodne knjižnice Drniš za 2023. godinu.

**AD-9/**

**Jure Džaja –** ukratko upoznaje nazočne sa Izvješćem o radu Javne vatrogasne postrojbe Grada Drniša za 2023. godinu.

Bez primjedbi, **Zaključak o usvajanju Izvješća o radu Gradskog muzeja Drniš za 2023. godinu,** usvaja se sa

**14 (četrnaest) glasova ZA,**

**te se jednoglasno**

**PRIHVAĆA**

Bez primjedbi, **Zaključak o usvajanju Izvješća o radu Pučkog otvorenog učilišta Drniš za 20213. godinu,** usvaja se sa

**14 (četrnaest) glasova ZA,**

**te se jednoglasno**

**PRIHVAĆA**

Bez primjedbi, **Zaključak o usvajanju Izvješća o radu Narodne knjižnice Drniš za 2023. godinu,** usvaja se sa

**14 (četrnaest) glasova ZA,**

**te se jednoglasno**

**PRIHVAĆA**

Bez primjedbi, **Zaključak o usvajanju Godišnjeg izvješća o radu Javne vatrogasne postrojbe Grada Drniša za 2023. godinu,** usvaja se sa

**14 (četrnaest) glasova ZA,**

**te se jednoglasno**

**PRIHVAĆA**

**AD-10/**

**Jure Džaja –** ukratko upoznaje nazočne sa financijskim izvješćem.

Bez primjedbi, **Zaključak o usvajanju Financijskog izvješća Javne vatrogasne postrojbe Grada Drniša za 2023. godinu,** usvaja se sa

**14 (četrnaest) glasova ZA,**

**te se jednoglasno**

**PRIHVAĆA**

**AD-11/**

**Josip Begonja –** ukratko upoznaje nazočne o potrebi davanja suglasnosti Gradonačelniku Grada Drniša za sklapanje ugovora.

(sjednicu napustio vijećnik Ante Pleadin)

Bez primjedbi, **prijedlog Odluke o davanju suglasnosti Gradonačelniku Grada Drniša za sklapanje ugovora o nabavi radova, u sklopu predmeta nabave: Radovi iskopa i prijevoz na području Grada Drniša, JN 10/24,** usvaja se sa

**13 (trinaest) glasova ZA,**

**te se jednoglasno**

**PRIHVAĆA**

**AD-12/**

**Josip Begonja –** ukratko upoznaje nazočne o potrebi davanju suglasnosti Gradonačelniku Grada Drniša za sklapanje ugovora.

Bez primjedbi, **prijedlog Odluke o davanju suglasnosti Gradonačelniku Grada Drniša za pokretanje postupka javne nabave i sklapanje ugovora o nabavi radova – Radovi na uređenju NC Donji Matići u naselju Trbounje,** usvaja se sa

**13 (trinaest) glasova ZA,**

**te se jednoglasno**

**PRIHVAĆA**

**AD-13/**

**Josip Begonja –** ukratko upoznaje nazočne o potrebi davanju suglasnosti Gradonačelniku Grada Drniša za sklapanje ugovora.

**AD-14/**

**Josip Begonja –** ukratko upoznaje nazočne o potrebi davanju suglasnosti Gradonačelniku Grada Drniša za sklapanje ugovora.

**AD-15/**

**Josip Begonja –** ukratko upoznaje nazočne o potrebi davanju suglasnosti Gradonačelniku Grada Drniša za sklapanje ugovora.

**(sjednici nazočan vijećnik Ante Pleadin)**

**AD-16/**

**Josip Begonja –** ukratko upoznaje nazočne o potrebi davanju suglasnosti Gradonačelniku Grada Drniša za sklapanje ugovora.

**AD-17/**

**Josip Begonja –** ukratko upoznaje nazočne o potrebi davanju suglasnosti Gradonačelniku Grada Drniša za sklapanje ugovora.

**Prijedlog Odluke o davanju suglasnosti Gradonačelniku Grada Drniša za pokretanje postupka javne nabave i sklapanje ugovora o nabavi roba – “Modernizacija javne rasvjete LED tehnologijom na području Grada Drniša”,** usvaja se sa

**14 (četrnaest) glasova ZA,**

**te se jednoglasno**

**PRIHVAĆA**

**Prijedlog Odluke o davanju suglasnosti Gradonačelniku Grada Drniša za pokretanje postupka javne nabave i sklapanje ugovora o nabavi radova – “Radovi na održavanju nerazvrstanih cesta na području Grada Drniša”,** usvaja se sa

**14 (četrnaest) glasova ZA,**

**te se jednoglasno**

**PRIHVAĆA**

**Prijedlog Odluke o davanju suglasnosti Gradonačelniku Grada Drniša za pokretanje postupka javne nabave i sklapanje ugovora o nabavi roba – “Nabava materijala za održavanje javne rasvjete na području Grada Drniša”,** usvaja se sa

**14 (četrnaest) glasova ZA,**

**te se jednoglasno**

**PRIHVAĆA**

**Prijedlog Odluke o davanju suglasnosti Gradonačelniku Grada Drniša za pokretanje postupka javne nabave i sklapanje ugovora o nabavi usluga – “Veterinarsko-higijeničarski poslovi na području Grada Drniša”,** usvaja se sa

**14 (četrnaest) glasova ZA,**

**te se jednoglasno**

**PRIHVAĆA**

**Prijedlog Odluke o davanju suglasnosti Gradonačelniku Grada Drniša za pokretanje postupka javne nabave i sklapanje ugovora o nabavi usluga – “Geodetske usluge” ,** usvaja se sa

**14 (četrnaest) glasova ZA,**

**te se jednoglasno**

**PRIHVAĆA**

**AD-18/**

**Josip Begonja -** ukratko upoznaje nazočne o potrebi davanju suglasnosti Gradonačelniku Grada Drniša za sklapanje ugovora.

**Bosiljka Janjić** - taj potporni zid se nalazi u okviru školske zgrade i ako se može dati suglasnost, dobili smo sredstva za rekonstrukciju spomenika iz Drugog svjetskog rata, da bi se isti mogao otvoriti na Dan ustanka RH, 22. 06. da se objedini taj potporni zid i obnova spomenika.

Nakon iznijetog, **Prijedlog Odluke o davanju suglasnosti Gradonačelniku Grada Drniša za pokretanje postupka javne nabave i sklapanje ugovora o nabavi radova – “Radovi na uređenju NC u naselju Biočić” (potporni zid),** usvaja se sa

**12 (dvanaest) glasova ZA i**

**2 (dva) glasa SUZDRŽANA,**

**te se većinom glasova**

**PRIHVAĆA**

**AD-19/**

**Josip Begonja - -** ukratko upoznaje nazočne o potrebi davanju suglasnosti Gradonačelniku Grada Drniša za sklapanje ugovora.

Bez primjedbi**, prijedlog Odluke o davanju suglasnosti Gradonačelniku Grada Drniša za sklapanje ugovora o jednostavnoj nabavi – nabava novog servera,** usvaja se sa

**14 (četrnaest) glasova ZA,**

**te se jednoglasno**

**PRIHVAĆA**

**AD-20/**

**Josip Begonja –** ukratko upoznaje nazočne sa Izvješćem o radu za razdoblje srpanj – prosinac 2023. godine.

**Izvješće o radu se PRIMA NA ZNANJE.**

Predsjednik vijeća zaključuje rad sjednice.

Sjednica završila sa radom u 19,15 sati.

Zapisničar: PREDSJEDNIK:

Ivana Lacić Tomislav Dželalija, dipl.ing.