**GRAD DRNIŠ**, Trg kralja Tomislava 1, Drniš, OIB:38309740312, zastupan po

gradonačelniku mr. sc. Josipu Begonji, kao davatelj potpore za sufinanciranje kupnje obiteljske kuće ili stana na području Grada Drniša (mjera 3.) (u daljnjem tekstu: davatelj potpore), s jedne strane

i

**TEA KNEZ, Put knezova 23, 22320 Drniš, OIB:**  kao korisnik potpore za sufinanciranje kupnje obiteljske kuće ili stana na području Grada Drniša (mjera 3.) (u daljnjem tekstu: korisnica potpore), s druge strane,

temeljem točke I. javnog natječaja za rješavanje stambenog pitanja mladih obitelji na području Grada Drniša prema odredbama mjera:2.3.i 4. iz Programa mjera za rješavanje stambenog pitanja mladih obitelji na području Grada Drniša, KLASA: 302-02/24-20/1 URBROJ: 2182-6-01/01-24-2 od 20. ožujka 2024. godine a koji je objavljen na oglasnoj ploči Grada Drniša, na internetskim stranicama Grada Drniša i u listu Slobodna Dalmacija od 22. ožujka 2024.godine, , Zapisnika o bodovanju KLASA: 302-02/24-20/1 URBROJ: 2182-6-01/01-24-10 od 22. travnja 2024. godine, Odluke Gradonačelnika Grada Drniša o izboru prihvatljivih prijavitelja KLASA: 302-02/24-20/1 URBROJ: 2182-6-01/01-24-11 od 23. travnja 2024. godine, Rješenja Upravnog odjela za prostorno uređenje, graditeljstvo, komunalno gospodarstvo i zaštitu okoliša Grada Drniša KLASA:UP/I-302-02/24-20/2,URBROJ:2182-6-04701-24-1 25. travnja 2024. godine i Odluke Gradskog vijeća Grada Drniša o davanju suglasnosti Gradonačelniku („Službeni glasnik Grada Drniša“ broj 2/24)

sklapaju slijedeći

**UGOVOR**

**O SUFINANCIRANJU KUPNJE OBITELJSKE KUĆE ILI STANA**

**NA PODRUČJU GRADA DRNIŠA MJERA 3**

Članak 1.

Davatelj potpore daje korisniku potpore novčanu potporu za sufinanciranje kupnje obiteljske kuće ili stana na području Grada Drniša (mjera 3.) u iznosu od **9.500,00** **EUR.**

Članak 2.

Utvrđeni iznos sufinanciranja kupoprodajne cijene stambenog objekta isplatit će se u roku od 30 dana od dana pravomoćnosti Rješenja Upravnog odjela za prostorno uređenje, graditeljstvo, komunalno gospodarstvo i zaštitu okoliša Grada Drniša KLASA:\_\_\_\_\_\_\_\_ ,URBROJ:\_\_\_\_\_\_\_\_\_\_\_\_ od 2024. godine iz Proračuna Grada Drniša na tekući račun stranke.

Predmetno Rješenje se prilaže ovom ugovoru i čini njegov sastavni dio.

Potpora se isplaćuje na teret proračuna Grada Drniša.

Članak 3.

Podnositelj zahtjeva odnosno korisnik ove mjere dostavlja od strane javnog bilježnika ovjeren i potpisan instrument osiguranja u obliku bjanko zadužnice u korist Grada Drniša na iznos koji pokriva iznos sufinanciranja od strane Grada Drniša uvećano za eventualne troškove prisilne naplate.

Instrument osiguranja će se aktivirati u slučajevima opisanim u ovom Programu.

Korisnik Programa koji je vlasnik kupljene nekretnine ili suvlasnik sa svojim bračnim drugom ne smije iz svog vlasništva ili suvlasništva otuđiti, prodati ili darovati kupljenu nekretninu za čiju kupovinu je primio financijsku pomoć u roku od 5 godina od dana zaključenja Ugovora o financijskoj pomoći.

Ako korisnik Programa otuđi nekretninu iz svog vlasništva ili suvlasništva u navedenom roku od 5 godina, akt za dodjelu financijske pomoći smatrat će se raskinutim te će korisnik biti u obvezi izvršiti povrat dodijeljene financijske pomoći u cjelokupnom iznosu Gradu Drnišu.

Članak 4.

Korisniku potpore sufinanciranje će se odobriti uz opće uvjete propisane ovim Programom.

Korisnik potpore je dužan izvršiti slijedeće radnje:

- U slučaju kupnje stambenog objekta podnositelj zahtjeva tj prijavitelj na javni poziv za podnošenje zahtjeva za sufinanciranje kupnje obiteljske kuće ili stana i članovi njegove obitelji moraju prijaviti prebivalište na adresi kupljene nekretnine u roku 6 mjeseci od zaključenja kupoprodajnog ugovora.

- prije sklapanja ugovora o sufinanciranju dostaviti dokaz o vlasništvu za kupljeni stambeni objekt.

Članak 5.

Potpore se u pravilu ne vraćaju.

Članak 6.

S korisnikom potpore raskinut će se ugovor u slijedećim slučajevima:

- ako se utvrdi da je korisnik dao netočan podatak ili dokumente u postupku zaključivanja ugovora, odnosno dokaza potrebnoga za nastavak isplate potpore,

- ako korisnik potpore bude pravomoćno osuđena za kazneno djelo.

U navedenim slučajevima primatelj potpore obvezan je primljenu potporu vratiti u roku od 30 dana od dana raskidanja ugovora.

Članak 7.

Na ostala prava i obveze ugovornih stranaka koja nisu uređena ovim Ugovorom primjenjivat će se odredbe Programa mjera za rješavanje stambenog pitanja mladih obitelji na području Grada Drniša, Grada Drniša („Službeni glasnik Grada Drniša“, broj 5/23).

Članak 8.

Ugovorne stranke prihvaćaju prava i obveze utvrđene ovim Ugovorom što potvrđuju svojim vlastoručnim potpisima.

Članak 9.

Ovaj ugovor sastavljen je u dva (2) istovjetna primjerka od kojih jedan (1) zadržava davatelj potpore za svoje potrebe, dok se jedan (1) primjerak uručuje korisniku potpore.

KLASA:

URBROJ:

Drniš, 2024. godine

Davatelj potpore: Korisnik potpore:

GRADONAČELNIK:

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

mr. sc. Josip Begonja Tea Knez