Dana \_\_\_\_\_\_\_\_\_ 2024. godine *NACRT*

**GRAD DRNIŠ, OIB 38309740312, MB:02688913, Trg kralja Tomislava broj 1, 22320 Drniš,** zastupan po Gradonačelniku mr.sc. Josipu Begonji (u daljnjem tekstu **PRODAVATELJ** ) s jedne strane

i

**IVANA MILOVAC, OIB , Splitska ulica 34, 22320 Drniš** (u daljnjem tekstu **KUPAC)**, s druge strane,

temeljem članka 391. Zakona o vlasništvu i drugim stvarnim pravima (“Narodne novine”, broj 91/96, 68/98, 137/99, 22/00, 73/00, 114/01, 79/06, 141/06, 146/08, 38/09, 153/09, 143/12, 152/14 i 81/15-pročišćeni tekst), Programa mjera za rješavanje stambenog pitanja mladih obitelji na području Grada Drniša - Mjera 1. („Službeni glasnik Grada Drniša“, broj 5/23) i Odluke o davanju suglasnosti Gradonačelniku Grada Drniša za prodaju nekretnine u vlasništvu Grada Drniša (“Službeni glasnik Grada Drniša” broj 2/24) sklopili su slijedeći

**UGOVOR O KUPOPRODAJI NEKRETNINE**

**Članak 1.**

Prodavatelj prodaje, a kupac kupuje nekretninu **čest.zem. 2131 Z.U. 3348 k.o. Drniš** zemljišno knjižnog opisa prirodno neplodno zemljište, površine **712 m2,** upisana na ime Grada Drniša za cijelo, po tržišnoj cijeni utvrđenoj od strane stalnog sudskog vještaka za procjenu vrijednosti nekretnina Vice Tadić dipl.ing. građ.

Prodavatelj jamči kupcu da je prodana nekretnina njegovo isključivo stvarno i upisano vlasništvo te da je uspostavljena u sudu i da nije opterećena nikakvim uknjižbama ni neuknjiženim teretima.

**Članak 2.**

Kupoprodajna cijena ugovorena je u iznosu **31.399,20** EUR (slovima:

tridesetjednatisućatristodevedetdevet eura i dvadeset centi) odnosno =**44,10** EUR-a za metar četvorni.

Kupac ja isplatio prodavatelju na ime jamčevine iznos od =**313,28** EUR-a (slovima: tristotrinaest eura dvadesetosam centi) što prodavatelj potvrđuje potpisom na ovom ugovoru i to u Proračun Grada Drniša: IBAN HR6723900011809500006.

Ostatak kupoprodajne cijene u iznosu od =**31.085,92** EUR-a (slovima: tridesetjednatisućaosamdesetpet eura i devedesetdva centa) kupac se obvezuje isplatiti odjednom u cjelosti doznakom na žiro-račun prodavatelja (Proračun Grada Drniša), žiro-račun: IBAN: HR6723900011809500006, poziv na broj: 68-7757-94269294100.

Kupac je kupoprodajnu cijenu platio u potpunosti što prodavatelj potvrđuje potpisom na ovom ugovoru.

**Članak 3.**

Kupac je priložio ovjerenu i potpisanu bjanko zadužnicu u korist Grada Drniša na iznos koji pokriva sufinancirani iznos kupoprodajne cijene, što prodavatelj potvrđuje potpisom na ovom ugovoru.

Kupac ostvaruje temeljem pravomoćnog Rješenja o iznosu visine sufinanciranja (KLASA: UP/I-302-02/24-20/1, URBROJ: 2182-6-04/01-24-1 od 27. ožujka 2024. godine) izdanog od strane Upravnog odjela za prostorno uređenje, graditeljstvo, komunalno gospodarstvo i zaštite okoliša Grada Drniša iznos od =20.000,00 EUR-a, a koji će mu se isplatiti nakon izvršene cjelokupne uplate kupoprodajne cijene iz članka 2. stavka 3. ovog Ugovora u korist prodavatelja.

**Članak 4.**

Porez na promet ako takva obveza postoji snosi kupac.

Sve obveze koje proizlaze iz ovog pravnog posla, dakle troškove ovjere kod javnog bilježnika, izrade isprava, parcelacija, cjepanje čestica te uknjižbi, snosi kupac.

**Članak 5.**

Prodavatelj ovlašćuje kupca, da bez bilo kakvog daljnjeg pitanja ili odobrenja, temeljem ovog ugovora može zatražiti i ishoditi uknjižbu prava vlasništva na svoje ime za cijelo kod Općinskog suda Šibenik kao i pravo posjeda kod Područnog ureda za katastar Šibenik, Ispostava Drniš.

**Članak 6.**

Kupac u posjed nekretnine koja je predmet ovog ugovora stupa u trenutku potpisa ugovora.

**Članak 7.**

U slučaju spora ugovorne strane ugovaraju nadležnost Općinskog suda u Šibeniku.

**Članak 8.**

Ovaj Ugovor sačinjen je u 1 (jednom) istovjetnom primjerku, a svaka strana za sebe može ovjeriti broj kopija prema vlastitim potrebama.

**Članak 9.**

U znak da su ovaj Ugovor ugovorne strane pročitale i isti u potpunosti razumjeli spremno ga i potpisuju.

**PRODAVATELJ: KUPAC:**

**Gradonačelnik: Ivana Milovac**

**mr.sc. Josip Begonja**

**\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_**

KLASA: 302-02/23-20/10

URBROJ: 2182-6-24-